Broj: 02-1- 1/23

Sarajevo, 28.12.2023. godine

Na osnovu člana 69. stav 1. tač b), člana 61. stav 1. tač f), u vezi sa članom 116. Zakona o visokom obrazovanju („Službene novine Kantona Sarajevo“ broj: 36/22), člana 111. Statuta Univerziteta u Sarajevu, Zaključka Senata Univerziteta u Sarajevu broj 01-21-68/22 od 21.12.2022. godine, po prethodnoj saglasnosti sekretara, Vijeće Fakulteta političkih nauka Univerziteta u Sarajevu na sjednici održanoj 28.12.2023. godine donosi

**ODLUKU**

**o usvajanju prijedloga Smjernica za izbor u akademska zvanja na Univerzitetu u Sarajevu-Fakultetu političkih nauka**

1. Usvaja se prijedlog Smjernica za izbor u akademska zvanja na Univerzitetu u Sarajevu-Fakultetu političkih nauka.
2. Sastavni dio ove Odluke čini prijedlog Smjernica za izbor u akademska zvanja na Univerzitetu u Sarajevu-Fakultetu političkih nauka.
3. Odluku dostaviti Senatu Univerziteta na daljnje postupanje.

**Obrazloženje:**

Vijeće Univerziteta u Sarajevu-Fakulteta političkih nauka kreiralo je i predložilo Senatu Smjernice za izbor u akademska zvanja kojim su utvrđeni obavezujući općeprihvaćeni standardi struke koji važe za izbor u akademska zvanja. Slijedom navedenog, donesena je Odluka kao u izreci.

  **DEKAN**

Akt obradila: Adila Odobašić Mujačić **\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Akt kontrolisao i odobrio: prof.dr. Elvis Fejzić **Prof.dr. Sead Turčalo**

**Dostaviti:**

1. Senat Univerziteta u Sarajevu
2. Rektor Univerziteta u Sarajevu
3. Materijal za VF
4. a/a

*Sekretar organizacione jedinice Univerzitet u Sarajevu- Fakultet političkih nauka, Umihana Mahmić mr.iur., potvrđuje, da je Odluka u skladu sa zakonskim i podzakonskim propisima koji su na snazi, te da je Vijeće Univerziteta u Sarajevu- Fakulteta političkih nauka nadležno za donošenje iste shodno članu 69. Zakona o visokom obrazovanju („Službene novine Kantona Sarajevo“, broj 36/22).*